
תוכן שנוצר על-ידי בינה מלאכותית עשוי להיות שגוי.]

הנדון: דרישה להקפאת הליכי המינוי לתפקיד מנהל רשות העתיקות
בשם התנועה למען איכות השלטון בישראל (ע"ר) (להלן: "התנועה"), אנו מתכבדים לפנות אליכם כדלקמן:
1. פנייתנו זו באה על רקע קידומם של הליכי המינוי לתפקיד מנהל רשות העתיקות (להלן: "הרשות"), וכן על רקע פרסומו של שר המורשת, ח"כ עמיחי אליהו, כי בחר למנות לתפקיד את הגב' אסתר שרייבר.[footnoteRef:1] זאת, בתום פעילותה של ועדת האיתור וכחלק מבקשתו מחברי מועצת הרשות להתכנס על מנת לאשר את המינוי לקראת אישורו בממשלה. עמדתנו היא כי שורת פגמים היורדים לשורש ההליך ניצבת ביסוד המינוי המסתמן, ולפיכך אין להמשיך לקדם את הליכי המינוי של הגב' שרייבר, וכל זאת מהטעמים שיוצגו להלן. [1:   דין ברדנשטטר "'האדם הנכון': שר המורשת הודיע – זו מנכ"לית רשות העתיקות הבאה" ישראל היום, 12.05.26.] 

2. הרשות היא המוסד המקצועי המוביל בארכיאולוגיה של ארץ ישראל, האחראי על עתיקות הארץ ועל אתרי העתיקות, לרבות חשיפתם, שימורם, חקירתם, הצגתם, פרסומם וניהול אוצרות המדינה של מדינת ישראל. החוק המגדיר את פעולת הרשות הוא חוק רשות העתיקות, תשמ"ט-1989 (להלן: "חוק הרשות"). 
3. סעיף 18(א) לחוק הרשות קובע כי מועצת הרשות היא המוסמכת למנות את מנהל הרשות על פי הצעתו של השר ובכפוף לאישור הממשלה. לצד קביעה זו, ולעניין דרכי המינוי ותנאי הכשירות, הרשות חוסה גם תחת חוק החברות הממשלתיות בהיותה "תאגיד שהוקם בחוק" לעניין סעיף 60א לחוק החברות הממשלתיות, תשל"ה-1975 (להלן: "חוק החברות הממשלתיות").[footnoteRef:2]  [2:  סעיף 3 לחוק רשות העתיקות,  תשמ"ט-1989.] 

4. בבחינת תנאי הכשירות הדרושים למנהל, מפנה סעיף 37(ג) לחוק החברות הממשלתיות לסעיף 16א בו, בדרישה לתואר אקדמי כמפורט בסעיף וכן לניסיון של 5 שנים לפחות (אף מצטבר) באחד מאלה: תפקיד בכיר בתחום הניהול העיסקי של תאגיד בעל היקף עסקים משמעותי; כהונה ציבורית בכירה או תפקיד בכיר בשירות הציבורי בנושאים כלכליים, מסחריים, ניהוליים או משפטיים; תפקיד בכיר בתחום עיסוקיה העיקריים של החברה. אם כן, לשון החוק ברורה, והיא מחייבת בכל החלופות ניסיון בתפקיד בכיר. לעניין ההגדרות השונות המופיעות בסעיף 16א לחוק החברות הממשלתיות, הוגדרה ופורשה באופן ברור רמת הבכירות הנדרשת וכן הגדרת "היקף עסקים משמעותי" במסגרת הנחיית היועץ המשפטי לממשלה.[footnoteRef:3]  [3:   הנחיית היועץ המשפטי לממשלה מס' 6.5000, "מינויים בחברות ממשלתיות ובתאגידים ציבוריים" (להלן: "הנחייה 6.5000").] 

5. בהתאם לכך, בשנת 2020, במודעה שפורסמה לצורך איתור המועמדים לתפקיד מנהל רשות העתיקות, הופיעו תנאי הסף המנויים בחוק במלואם.[footnoteRef:4]  [4:  ראו נספח 1.] 

6. והנה, בפרסום המודעה מיום 09.03.26 לאיתור המועמדים לתפקיד מנהל רשות העתיקות, לצד המילים "בלא לגרוע מהתנאים המחויבים לפי חוק החברות הממשלתיות, התשל"ה-1975", ננקבו תנאי סף המאפשרים – באמצעות חלופה ב' המופיעה במודעה – הגשת מועמדות בלא ניסיון ניהולי בכיר כלל.[footnoteRef:5] בכך, המודעה סותרת את תוכנה, שכן תנאי הסף החדשים שפורסמו הונמכו באופן הסותר במפורש את לשון החוק, הדורש ניסיון קודם בתפקיד בכיר, בין בתאגיד בעל היקף עסקים משמעותי, בין בשירות המדינה ובין בתפקיד בכיר. אם כך, יסודות עבודת ועדת האיתור נשענים על פגם יסודי שעניינו אי-חוקיות של תנאי הסף.  [5:  ראו נספח 2.] 

7. נקדים ונאמר, כי הגב' שרייבר, המועמדת שעליה המליץ השר בפני המועצה, אינה עומדת, על פניו, בתנאי הסף המחייבים לפי החוק. כמו כן, היא אינה עומדת בתנאי הסף המונמכים ושאינם תואמים את לשון החוק, בשל מה שנדמה, לכאורה ולפי פרסומים שונים, כהפלגה משמעותית של פרטי קורות חייה. 
8. במאמר מוסגר יצויין כי הנמכה זו של תנאי הסף – תוך יצירת חלופה העוקפת ניסיון בתפקיד בכיר – נעשתה במקרים נוספים באחרונה,[footnoteRef:6] וייתכן והסתמכה על נוהל שפורסם בחודש פברואר 2026 בידי נציבות שירות המדינה, שכותרתו "נוהל אמות מידה לקביעת תנאי סף במשרות בסגל הבכיר בשירות המדינה" (להלן: "הנוהל").[footnoteRef:7] אלא שנוהל זה, שכאמור הינו נוהל בלבד, שממנו ניתן וראוי לסטות בעת הצורך במסגרת שיקול הדעת של הרשות, אף כלל לא חל בענייננו; זאת לנוכח העובדה שעובדי הרשות אינם נחשבים עובדי מדינה לעניין חוק שירות המדינה (מינויים), תשי"ט-1959.[footnoteRef:8]  [6:  סימי ספולטר "התנועה לאיכות השלטון: יש לעצור את המכרז למנהל רמ"י בשל תנאי סף נמוכים" TheMarker 24.02.26; טלי חרותי-סובר "'חשש ממשי לשיקולים זרים': למי מיועדים תנאי הסף הנמוכים לתפקיד מנכ"ל רשות האוכלוסין?" TheMarker 27.01.26.]  [7:  ראו בנספח 3 את תשובת נציבות שירות המדינה לפניית התנועה בעניין תנאי הסף של משרת מנהל רשות מקרקעי ישראל; 
וכן ראו: "נוהל אמות מידה לקביעת תנאי סף במשרות בסגל הבכיר בשירות המדינה".]  [8:  ראו לעניין זה סעיפים 21 ו-31 לחוק רשות העתיקות, תשמ"ט-1989.] 

9. נוסף על הסתירה המהותית ללשון החוק באשר לדרישת חוק החברות הממשלתיות לניסיון בתפקיד בכיר, מופיעה סתירה נוספת בלשון תנאי הסף שפורסמו (ככה"נ על רקע החלתו השגויה של הנוהל בענייננו): תנאי הסף מסתפקים – במסגרת חלופה ב' בתנאי הסף – בדרישת ניסיון בניהול תקציב בהיקף של עשרות מיליוני ש"ח בלבד. זאת, בעוד שהנחיית היועמ"ש לעניין המילים "היקף עסקים משמעותי" המופיעות בסעיף 16א היא ל"תאגיד שהיקף פעילותו דומה להיקף פעילותה של החברה הממשלתית".[footnoteRef:9] בענייננו, ניהול תקציב של 30 מיליון ש"ח אינו דומה כהוא זה לתקציבה של רשות העתיקות העומד על מאות מיליוני ש"ח. [9:  הנחייה 6.5000, עמ' 17.] 

10. אם כן, ראשית לכל, לפנינו פגם יסודי של תנאי סף הסותרים את דרישות חוק החברות הממשלתיות החל בענייננו, וזאת, נראה, על יסוד הסתמכות הרשות על נוהל שאינו חל בעניננו. זאת, לכאורה, בניגוד למושכלות יסוד במשפט המינהלי, לפיהן רשות מינהלית מחויבת לבסס את החלטתה באופן עצמאי על תשתית עובדתית וחוקית רלוונטית.
11. ואכן – המסלול המרודד של חלופה ב' פתח את הדלת לשולחנה של ועדת האיתור ואפשר את הגשת קורות חייה של הגב' אסתי שרייבר, שאינם הולמים את תנאי הסף המקוריים כלשון חוק החברות הממשלתיות; זאת, בהיותה של הגב' שרייבר נטולת ניסיון ניהולי בכיר כמפורט בלשון חוק החברות הממשלתיות והנחיות היועמ"ש וכן חסרת ניסיון מתאים בניהול תקציב בהיקפים דומים לאלו של רשות העתיקות.[footnoteRef:10] [10:  ראו נספח 4.] 

12. לפגמים אלו מצטרפים פרסומים בכלי התקשורת השונים שעניינם טענות ל"ניפוח" קורות החיים שהגישה הגב' אסתי שרייבר, המועמדת עליה המליץ השר אליהו לתפקיד מנהלת הרשות.[footnoteRef:11] [11:  אבישי גרינצייג הפער הדרמטי בין קו"ח המרשימים של מנכ"לית רשות העתיקות לבין המציאות i24News, 17.05.26; ניר חסון מנכ"לית רשות העתיקות המיועדת ניפחה את קורות החיים שהגישה לוועדת האיתור, הארץ, 13.05.26.] 

13. נזכיר גם כעת מושכלות יסוד: הסמכות לאשר מינויים הופקדה בידי בעלי הסמכות בנאמנות בעבור הציבור, על מנת לבחור במועמד המקצועי ביותר ואף המתאים ביותר מצד תכונותיו האישיות, בראי חובתו לפעול באופן יעיל, תקין ומתוך טוהר מידות.[footnoteRef:12] בתוך כך, על שר הממנה (ובענייננו – ממליץ בלבד) לשקול לא רק את כישוריו המקצועיים של המועמד, אלא גם את תכונותיו האישיות, ובכלל זה יושרה ואמינות, על מנת להבטיח כי יפעל בהתאם לעקרונות המינהל התקין וטוהר המידות. [footnoteRef:13]  [12:  בג"ץ 932/99 התנועה לאיכות השלטון נ' יושב ראש הוועדה לבדיקת מינויים, פ"ד נג(3) 787 (1999) (להלן: "ניסן").]  [13:  הנחייה 6.5000, עמ' 8.] 

14. ככל שיש ממש בפרסומים אלו, ובזהירות הנדרשת, הדבר מטיל צל כבד מאד על התאמתה של הגב' שרייבר לתפקיד, הן במישור עמידתה בתנאי הסף (הלא מתאימים ללשון החוק גם כך) והן במישור אמינותה וטוהר מידותיה, ככל והטענות בעניין נכונות. מדובר, לכאורה, במקרה חמור של הצהרת שווא על מנת לעמוד בתנאי הסף ולזכות בניקוד מקסימלי לטובת קבלת התפקיד. זאת, בשעה שעל פי הפרסומים, אילו הייתה הגב' שרייבר מציינת את היקף הכספים האמיתי שניהלה, ספק אם הייתה עוברת את תנאי הסף (אפילו בחלופה ב', המרודדת משמעותית).  בנסיבות אלה, קידום מינויה של מועמדת שהתנהלותה בהליך כרוכה, לכאורה, בהטעיה מכוונת, הינו בלתי סביר בעליל, ובפרט לנוכח העובדה שענייננו בתפקיד בעל חשיבות ציבורית רבה, המנהל תקציבים משמעותיים ומרכז את אוצרות העתיקות של מדינת ישראל.
15. אם כן, כי כפי שקבע בית המשפט, על הגורמים המאשרים את המינויים חלה החובה לבחון גם את כשירותו הערכית וטוהר מידותיו של המועמד בהתאם לכלל האינפורמציה שעומדת לפניהם.[footnoteRef:14] לפיכך, לאור הפרסומים, נוסף על יתר הפגמים שפורטו לעיל בעניין התאמתה של הגב' שרייבר לתפקיד, על כלל הגורמים הנוגעים להליך המינוי – מועצת הרשות, השר וכן ממשלת ישראל – מוטלת החובה לתת דעתם לפרסומים אלה בראי עמידתה של הגב' שרייבר בסטנדרטים בסיסיים של טוהר מידות וניהול תקין. על גורמים אלו לבחון את היבטי טוהר המידות, אף בטרם תבחן זו הוועדה לבדיקת מינויים, בהמשכו של הליך כלשון סעיפים 18ב ו-37(ד) לחוק החברות הממשלתיות. [14:  עניין ניסן, בעמ' 786-787.] 

16. לנוכח חשיבותם הרבה של הדברים אנו דורשים את הסרת המועמדות של הגב' שרייבר לאלתר, את הקפאת ההליך כולו, את בחינתו מחדש וכן את תגובתכם בהקדם, לא יאוחר מיום 15.06.26, וזאת כדי שנוכל להמשיך ולשקול צעדינו בנושא, לרבות פניה לערכאות.
בברכה,

תוכן בינה מלאכותית גנרטיבית עשוי להיות שגוי.]

תוכן בינה מלאכותית גנרטיבית עשוי להיות שגוי.]

העתקים:
כב' השופטת שולמית דותן, יו"ר הוועדה לבדיקת מינויים בחברות ממשלתיות.

